  Туспуктэм: Константин Вознесенских Наталия Сильвестрова 2023-тӥ арын куать толэзь ӵоже Удмуртиын пӧйшуръёс 2 сюрс 115 адямиез куртчылӥзы, со пӧлын 14 аресозь 650 пиналъёс. Со сярысь Роспотребнадзорлэн элькунъя управлениезлэн пресс-службаез ивортӥз. Эмъяськонниосы вазиськемъёс тросгес пусъемын Вавож, Дэри, Камбарка, Каракулино но Якшур-Бӧдья ёросъёсын, Воткаын но Можгаын. 1 сюрс 422 учыре адямиосты пуныос куртчылӥзы (67,2 процент). 11 муртэз кыр пӧйшуръёс куртчизы (0,5 процент), учыръёс Сарапул, Грак, Камбарка, Кизнер, Пичи Пурга ёросъёсын, Сарапул, Можга но Вотка каръёсын пусъемын вал. Пӧйшур куртчем бере урмон висёнлэсь прививка 1 сюрс 935 адями пуктӥз. 604 мурт эмъюм пуктыны пумит луиз, эшшо 158 адями вакцинаци курсэз ас мылкыд каремзыя дугдытӥз. Тодэ вайытом, Удмуртиын 2023-тӥ ар кутсконысен пӧйшуръёс полын ньыль урмон учыр пусйизы. Тегъёс: Тазалык пӧйшуръёс урмон висён Удмуртия  